Foto: Chodec vbehol pod kolesá kamióna, vodič zrážke nedokázal zabrániť
BRATISLAVA/KYSUCKÉ NOVÉ MESTO 10. apríla (WebNoviny.sk) - S ťažkými zraneniami skončil v nemocnici 30-ročný muž, ktorého v stredu ráno v katastri obce Radoľa v okrese Kysucké Nové Mesto zrazil kamión.
Podľa doterajších informácií chodec išiel po ľavej krajnici a z doposiaľ nezistených príčin náhle vošiel do cesty kamióna, ktorý išiel v opačnom smere.
Šesťdesiatročný kamionista už zrážke nedokázal zabrániť. Vodičovi nákladného auta alkohol nezistili. Presné okolnosti nehody polícia vyšetruje. Informovala žilinská krajská policajná hovorkyňa Jana Balogová.
Viac k témam: zrážka chodca s automZdroj: Webnoviny.sk - Foto: Chodec vbehol pod kolesá kamióna, vodič zrážke nedokázal zabrániť © SITA Všetky práva vyhradené.
Zdroj a foto: SITA